La Policia Local d'Alboraia renova els seus sistemes de comunicació
19 de abril de 2022

L'Ajuntament d'Alboraia ha renovat els sistemes de comunicació de la Policia Local del municipi. S'ha passat de Walkie Talkies analògics a digitals, que compten amb una cobertura molt major, a més de la possibilitat de crear grups i estar en contacte amb cossos policials de tota la Comunitat Valenciana, així com bombers i altres serveis d'emergència.

S'han adquirit un total de 40 equips totalment nous en modalitat rènting, la qual cosa ha suposat una inversió de quasi 40.000€ per part del consistori. Els equips de comunicació milloraran la seguretat dels i les agents, i també els serveis, en oferir una comunicació més eficient entre els agents de servei.

El radi d'acció s'alimenta dels repetidors de telefonia digital, la qual cosa permet una cobertura molt superior a l'anterior. També s'ha materialitzat la incorporació a COMDES, la xarxa de Comunicacions Mòbils Digitals d'Emergències i Seguretat de la Comunitat Valenciana, una infraestructura de telecomunicacions que ofereix la Generalitat a totes les organitzacions i flotes que presten serveis de prevenció, rescat, emergències i seguretat en la Comunitat. Això permetrà a la Policia Local d'Alboraia estar en contacte directe amb altres cossos policials de l'Horta Nord per a donar suport en els serveis, entre altres funcionalitats.

Els nous equips també s'uneixen a les emissores digitals amb les quals comptaven en Protecció Civil, millorant el treball conjunt a través del canal d'operatius.